b'\n_START_ARTICLE_\nBoozefighters\n_START_PARAGRAPH_\nBoozefighters Motorcycle Club (BFMC) er en motorsykkelklubb etablert i 1946 i California av veteraner fra andre verdenskrig. \xc2\xabWino\xc2\xbb Willie Forkner regnes som stifteren av klubben. Mottoene er \xc2\xabThe Original Wild Ones\xc2\xbb og \xc2\xabA drinking club with a motorcycle problem\xc2\xbb. Forkner d\xc3\xb8de i 1997, 76 \xc3\xa5r gammel._NEWLINE_Klubben har avdelinger over hele USA med hovedkvarter i Fort Worth, Texas. Den f\xc3\xb8rste europeiske avelingen ble startet i Frankrike i 2006. Idag har de avdelinger p\xc3\xa5 blant annet p\xc3\xa5 Okinawa, Japan, Filippinene, og S\xc3\xb8r-Korea.\n_START_SECTION_\nHollister-oppt\xc3\xb8yene\n_START_PARAGRAPH_\nBFMC var med i Hollister-oppt\xc3\xb8yene mellom 4. og 6. juli 1947 i California, som f\xc3\xb8rte til filmen Vill ungdom (1953), med Marlon Brando i hovedrollen. Oppt\xc3\xb8yene f\xc3\xb8rte til at American Motorcyclist Association gikk ut og hevdet at 99\xc2\xa0% av alle MC-f\xc3\xb8rere er lovlydige, noe som de kriminelle klubbene tok til seg og kalte seg for \xc2\xab1% Club\xc2\xbb. Andre klubber som var med i oppt\xc3\xb8yene var Pissed Off Bastards of Bloomington og Market Street Commandos.'